text: [{"text_idx": "#000000", "text": "Li\u0301vi\u00f0 er ju\u0301st ta\u00f0, sum ta\u00f0 er"}, {"text_idx": "#000003", "text": "Tummas Ja\u0301kup er hin fyrsti at sy\u0301na fram i\u0301 Skjo\u0301linum. Hann gekk i\u0301 realsku\u0301la i\u0301 Fuglafir\u00f0i, er u\u0301tbu\u0301gvin bygningssnikkari i\u0301 1984 og hevur smi\u0301\u00f0a\u00f0 alla m\u00f8guliga sta\u00f0ni, sum hann skrivar a\u0301 Facebookprofilinum."}, {"text_idx": "#000004", "text": "Tummas Ja\u0301kup er sja\u0301lvl\u00e6rdur listama\u00f0ur og stilla\u00f0i fyrstu fer\u00f0 u\u0301t i\u0301 1976. Um ta\u00f0 ti\u0301\u00f0ina mundu no\u0301gv leggja til merkis fyrsta fjallabilin, ein Toyota Corolla, sum hann ma\u0301la\u00f0i fj\u00f8ll og landsl\u00f8g a\u0301."}, {"text_idx": "#000005", "text": "I\u0301 \u00f8llum hu\u0301sunum i\u0301 Kongag\u00f8tu eru na\u0301kv\u00e6mar tusj og bly\u0301antstekningar, i\u0301 k\u00f8kinum n\u00e6stan sum dekkserviettar, men eisini verk u\u0301r \u00f8\u00f0rum tilfari, sum til d\u00f8mis ein heilur veggur vi\u00f0 fotomyndum, i\u00f0 hava veri\u00f0 a\u0301 Arken."}, {"text_idx": "#000006", "text": "Ni\u00f0anfyri tosar hann vi\u00f0 Petur Prent um ymsu fjallabilarnar, og hvar onkur teirra enda\u00f0i."}, {"text_idx": "#000007", "text": "I\u0301 kjallarnum er ru\u0301mlig kaffistova vi\u00f0 palli i\u0301 horninum og k\u00f8ki aftanfyri. U\u0301r k\u00f8kinum ber til at fara u\u0301tum, ganga trappurnar uppa\u0301, og si\u0301ggja ein autentiskan bakgar\u00f0 i\u0301 Havn."}, {"text_idx": "#000008", "text": "A\u0301 portrinum eru tveir postkassar, annar til sja\u0301lvt Skjo\u0301li\u00f0 og hin til bu\u0301fo\u0301lkini. Umframt hesi hu\u0301sini, eigur Bla\u0301i Krossur eisini grannahu\u0301sini. Sjo\u0301nvarpsbilurin stendur uttafyri, ti\u0301 Dagmar og Jo\u0301nfinn gera film um Tummas Ja\u0301kup."}, {"text_idx": "#000009", "text": "Uppia\u0301 eru k\u00f8mur, k\u00f8kur og stova, har sy\u0301nast kann fram a\u0301 veggunum. J\u00f8rgen setur brillurnar a\u0301 n\u00f8sina, festir i\u0301 og lesur a\u0301 vegginum, at fyrsti ma\u0301lningurin innanfyri hur\u00f0ina i\u0301 gongini eitur Hetta er ikki No\u0301lsoy."}, {"text_idx": "#000011", "text": "Tummas Ja\u0301kup hevur, saman vi\u00f0 Bla\u0301a Krossi, sta\u00f0i\u00f0 fyri umv\u00e6lingini av gomlu hu\u0301sunum, sum vo\u0301ru heilt illa farin, ja uppgivin, sum Magni H\u00f8jgaard av Toftum sigur. Men nu\u0301 eru tey blivin sera hugnalig, og anda av s\u00f8gu, inni og u\u0301ti, mitt i\u0301 Havn."}, {"text_idx": "#000012", "text": "Magni sigur, at hetta er fyrsta av mongum spennandi tilt\u00f8kum, sum ver\u00f0a i\u0301 Skjo\u0301linum komandi ti\u0301\u00f0ina."}, {"text_idx": "#000013", "text": "Skjo\u0301li\u00f0 er ny\u0301ggjur partur av sosialu eindini hja\u0301 Bla\u0301a Krossi F\u00f8roya, har Magni er lei\u00f0ari. Eindin fevnir eisini um umsorganarheim og bu\u0301felagsskap."}, {"text_idx": "#000014", "text": "Til ferniseringina, har foreldrini, Jo\u0301na og Helgi og systrarnar u\u0301r Nor\u00f0rag\u00f8tu, eisini vo\u0301ru vi\u00f0, sang Ka\u0301ri Sverrisson fy\u0301ra v\u00e6lvaldar sangir, har serliga Li\u0301vi\u00f0 er ju\u0301st ta\u00f0, sum ta\u00f0 er vi\u00f0 or\u00f0um eftir Jo\u0301anesi Nielsen, hekk leingi i\u0301 ru\u0301minum og skapti eitt autentiskt og beinraki\u00f0 huglag."}, {"text_idx": "#000015", "text": "Yrkingin sto\u0301\u00f0 i\u0301 savninum \u201cPentur\u201d, sum kom i\u0301 1998."}, {"text_idx": "#000016", "text": "Sto\u0301ra bly\u0301antstekningin, sum fer um allan endaveggin, er eisini partur av framsy\u0301ningini, sum er opin i\u0301 ein ma\u0301na\u00f0, hv\u00f8nn dag fra\u0301 14 til 17 og 19 til 22."}, {"text_idx": "#000017", "text": "Klikk her og si\u0301ggj, hvussu opi\u00f0 er i\u0301 Skjo\u0301linum."}, {"text_idx": "#000019", "text": "Annika Olsen, borgarstjo\u0301ri i\u0301 Havn, helt eina stutta, men framu\u0301r go\u0301\u00f0a og hjartanemandi r\u00f8\u00f0u um at fo\u0301ta s\u00e6r, og bli\u0301va listaliga virkin aftur eftir ru\u0301sdrekkatrupulleikar."}, {"text_idx": "#000021", "text": "Go\u0301\u00f0i Tummas Ja\u0301kup, fyrstu fer\u00f0 eg sa\u0301 listina hja\u0301 t\u00e6r, var i\u0301 s\u00f8vnunum \u201cTankastrok X\u201d og \u201cY\u201d, sum tu\u0301 og beiggi ti\u0301n, O\u0301la Ja\u0301kup go\u0301vu u\u0301t i\u0301 2005. Hann yrkti og tu\u0301 tekna\u00f0i. Hesar fangandi yrkingarnar og tekningarnar eru einfaldar, stuttligar og vi\u00f0gera sto\u0301rar spurningar a\u0301 ein eitt sindur absurdan ha\u0301tt, sum v\u00e6ntandi hava fingi\u00f0 no\u0301gv fo\u0301lk at smi\u0301last og hugsa vi\u00f0."}, {"text_idx": "#000022", "text": "Tu\u0301 hevur veri\u00f0 virkin listama\u00f0ur i\u0301 no\u0301gv a\u0301r, og tu\u0301 hevur arbeitt i\u0301 fleiri mi\u00f0lum: ma\u0301ling a\u0301 l\u00f8rift, installatio\u0301n, foto og tekning. Og eitt sindur av hv\u00f8rjum ver\u00f0ur sy\u0301nt fram a\u0301 hesi framsy\u0301ningini, sum opnar her i\u0301 dag. Verk fra\u0301 tu\u0301 ert 16 a\u0301ra gamalur heilt fram til i\u0301 dag."}, {"text_idx": "#000023", "text": "A\u0301 veggunum her si\u0301ggja vit ey\u00f0kendu og sermerktu tekningarnar hja\u0301 t\u00e6r. Rei\u00f0skapurin er ey\u00f0mju\u0301kur.\nVi\u00f0 bly\u0301anti og tussj teknar tu\u0301 gra\u0301 og sv\u00f8rt myndevni vi\u00f0 geometriskum formum og endurtakandi mynstrum."}, {"text_idx": "#000024", "text": "I\u0301 onkrum myndum kenna vit f\u00f8royska landslagi\u00f0 aftur. Kortini er hetta ikki avmynda\u00f0 a\u0301 ein si\u00f0bundnan ha\u0301tt. Ta\u00f0 ver\u00f0ur broti\u00f0 ni\u00f0ur fyri si\u0301\u00f0ani at vera bygt upp aftur vi\u00f0 hesum serstaku formunum. Henda samanrenningin millum ta\u00f0 ny\u0301mo\u0301tans og ta\u00f0 si\u00f0bundna er naka\u00f0 serligt."}, {"text_idx": "#000025", "text": "I\u0301 \u00f8\u00f0rum tekningum ver\u00f0a vit flutt i\u0301 \u201couter space\u201d, i\u0301 ein sci-fi heim, har alt ber til. T\u00e6r minna meg um heimin i\u0301 tekningunum hja\u0301 sku\u0301ladreingjum, men samstundis er t\u00e6r so no\u0301gv meira enn ta\u00f0. Ta\u00f0 er egi\u00f0 og djarvt."}, {"text_idx": "#000026", "text": "Av og a\u0301 fa\u0301a monokromu litirnir mo\u0301tsp\u00e6l av sterkum litum, eins og her i\u0301 hesum umfatandi og n\u00e6rlagda veggjapry\u0301\u00f0inum i\u0301 Skjo\u0301linum. Samanrenningin millum sartu bly\u0301antsstrikurnar og framra\u0301\u00f0andi litirnar skapa li\u0301v i\u0301 ru\u0301minum, samstundis sum, at ta\u00f0 gevur pla\u0301ss fyri hugsunarsemi. Pry\u0301\u00f0ingin gevur ru\u0301minum karakter og er vi\u00f0 til at geva ru\u0301minum li\u0301v. Ta\u00f0 er moderna\u00f0, samstundis sum at ta\u00f0 fyriheldur seg til landslagi\u00f0."}, {"text_idx": "#000027", "text": "Uppi a\u0301 eru b\u00e6\u00f0i eldri myndir \u2013 fra\u0301 seinast i\u0301 70-a\u0301runum og fram til ny\u0301ggjari ti\u0301\u00f0. A\u0301 trappuni er ein installatio\u0301n, har fotomyndir hanga a\u0301 sno\u0301ri og fla\u0301kra i\u0301 vindinum. Sama slagi\u00f0 av fotomyndum fylla ein heilan vegg i\u0301 stovuni, og hetta verki\u00f0 var fyrstu fer\u00f0 sy\u0301nt fram a\u0301 Arken, sum er eitt savn fyri moderna\u00f0a list i\u0301 Danmark, har ta\u00f0 var sett saman vi\u00f0 vi\u0301\u00f0akenda fjalla-bilinum hja\u0301 t\u00e6r. Tu\u0301 bru\u0301kar fotomyndir sum vi\u0301sa l\u00f8tur i\u0301 li\u0301vinum hja\u0301 fo\u0301lki, og skavar og manipulerar t\u00e6r vi\u00f0 klorin solei\u00f0is at appilsingulir, eld-li\u0301knandi formar taka skap. Ta\u00f0 er dragandi at hyggja at hesum tu\u0301sundtals vraka\u00f0u l\u00f8tumyndunum, men samstundis er ta\u00f0 fra\u0301stoytandi, ti\u0301 ta\u00f0 er ov no\u0301gv at taka inn. Hetta samanli\u0301knar tu\u0301 vi\u00f0 st\u00f8\u00f0una hja\u0301 moderna\u00f0a menniskjanum, sum ver\u00f0ur dy\u0301kt undir vi\u00f0 myndum og bo\u00f0skapum i\u0301 hesum talgilda heimi sum vit liva i\u0301."}, {"text_idx": "#000028", "text": "Dualiteturin er gj\u00f8gnumgangandi i\u0301 listini hja\u0301 t\u00e6r. Tu\u0301 teknar og ma\u0301lar undurfullar og ga\u0301tuf\u00f8rar heimir, sum a\u0301 somu ti\u0301\u00f0 ha\u0301la okkum a\u0301sko\u00f0arar inn og skumpa okkum burtur. Listin eru b\u00e6\u00f0i leikandi l\u00f8tt og o\u0301endaliga dju\u0301p. Hon er ni\u00f0ri a\u0301 j\u00f8r\u00f0ini samstundis sum, at vit flu\u0301gva i\u0301 ru\u0301mdini."}, {"text_idx": "#000029", "text": "Listin hja\u0301 t\u00e6r byggir a\u0301 perso\u0301nligar hendingar \u2013 b\u00e6\u00f0i hendingar, sum hava sett si\u0301tt mark, og hendingar u\u0301r gerandisdegnum. I\u0301 kjalarv\u00f8rrinum teknar tu\u0301 ta\u00f0, sum tu\u0301 hevur veri\u00f0 i\u0301gj\u00f8gnum. I\u0301 skapanar-prosessini livur tu\u0301 aftur i\u0301gj\u00f8gnum hesar hendingar. Tu\u0301 ny\u0301tir listina til at finna ti\u0301n leist."}, {"text_idx": "#000030", "text": "Samstundis gerast hendingarnar almennar, og vit kenna okkum aftur i\u0301 teimum. Vit kunnu granska verkini, peika a\u0301 ymiskt sum a\u0301virkar okkum, men ta\u00f0 kann vera torf\u00f8rt at avdu\u0301ka\u00f0 kjarnan i\u0301 ti\u0301."}, {"text_idx": "#000031", "text": "Tu\u0301 ger a\u0301lvarsama list, sum samstundis er stuttlig. Myndirnar eru sterkar samstundis sum at t\u00e6r vi\u0301sa eina vi\u00f0brekna si\u0301\u00f0u. T\u00e6r eru ey\u00f0mju\u0301kar i\u0301 tilfari samstundis sum, at t\u00e6r hava dj\u00f8rv myndevni."}, {"text_idx": "#000032", "text": "Nu\u0301 er bert eftir hja\u0301 m\u00e6r at minna tykkum a\u0301, at fleiri av verkunum eru til s\u00f8lu, so ta\u00f0 er endiliga at ogna s\u00e6r eitt. Til endans fari eg at ynska t\u00e6r, Tummas Ja\u0301kup, hjartaliga til lukku vi\u00f0 framsy\u0301ningini."}, {"text_idx": "#000034", "text": "Si\u0301 Bloggin hja\u0301 Birgir Kruse: birk"}, {"text_idx": "#000035", "text": "Listaframsy\u0301ningin er opin hesar ti\u0301\u00f0ir: Listaframsy\u0301ningin"}, {"text_idx": "#000037", "text": "Barsilsbo\u0301lkur til tey vi\u00f0 ru\u0301sbundnum foreldrum ella maka"}, {"text_idx": "#000041", "text": "Vit ny\u0301ta cookies a\u0301 okkara si\u0301\u00f0u.\nTu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000042", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000043", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000044", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000045", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000047", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000048", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000049", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}, {"text_idx": "#000050", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000051", "text": "Les meira um okkara cookie politikk her"}]